
DISSERTATIO 

INAUGURALIS, 


CB 


SANGUINIS  CIRCULATIONE 


AUCTORE  JOSEPHO  BROWNLOW, 


Circuitum  sanguinis,  quamvis  tam  necessa- 
rium  vitae,  ut,  si  interceptus  fuerit,  paululo  tem¬ 
poris  animal  moriatur,  ignotum  esse  veteribus, 
ex  illorum  scriptis  apparet.  Quia  illi,  quemad¬ 
modum  nobis  delatum  est,  putaverunt  sangui¬ 
nem  in  jecinore  fieri,  et  ex  hoc.interdiu  missum 
ad  externas  corporis  partes,  ut  has  aleret,  re¬ 
vertere  noctu ;  ac  per  omnem  hunc  circuitum 
pervehi  a  venis  tantum.  Dum  existimaverunt 
arterias  nihil  praeter  aera  vel  spiritus  vitales, 

ot 

quos  illae  sanguini  proprio  venis  contento  ad¬ 
miscuere  ad  systema  renovandum  et  incitandum, 
Continere. 

Ex  hoc  sanguinis  circuitu  imaginario  penden¬ 
tes,  theorias,  et  ratiocinationes  multas  et  graves, 
medici  antiquiores,  in  lucem  protulerunt.  Ne¬ 
que  ante  celeberrimi  Doctoris  Harvei  tempo¬ 
ra,  de  harum  opinionum  veritate  disceptatum 
fuit.  Quamvis  Andreas  Caesalpinus,  et  Vesa- 
lius,  venas  cavas  a  corde  sanguinem  non  trans¬ 
mittere,  casu  invenisse  feruntur.  Doctrina  Har- 
veana,  (resistentibus,  illorum  temporum,  multis 
atque  praeclaris  auctoribus,  qui,  novas,  antea- 
que  inauditas,  et  quas  recensere,  longum  foret, 
vias,  per  quas  transiret  sanguis,  sibi  finxerunt,) 
brevi  increbuit,  omnesque  illorum  ratiocinatio¬ 
nes  eximias  simul  labefecit;  librosque  omnes 
de  hac  re,  antea  conscriptos,  sibi  ipsis,  minori¬ 
busque,  inutiles  reddidit.  Sanguinem  ad  cor, 
venis  denub  reduci,  vicibus  repetitis,  docuerunt 
Harveus  illustris,  et  sectatores  ejus. 

Haec  doctrina,  medicis  hodiernis  recepta, 
testimoniis  haud  dubitandis  innititur,  inter  prae¬ 
cipua,  injectiones  sunt,  quibus  patet,  sangui¬ 
nem,  propter  valvulas  plurimas,  viam  obsiden¬ 
tes,  ad  corporis  extrema,  transire  venas  non 
posse ;  ideoque,  ut  per  arterias  deferatur,  necesse 
habet,  venis,  ad  cor,  eum  denuo  reducentibus. 

Quia  sanguis,  ab  omnibus  corporis  parti¬ 
bus  cordi  per  venas  redux,  in  sinum  venosum 
dextrum  sive  auriculam  (ut  vocant)  ex  venis  ca¬ 
vis  labitur,  et  illum  distendit  ita  ut  ad  contrac¬ 
tionem  cietur,  cujus  a  contractione  sanguis  in 
dextrum  ventriculum  propellitur  :  hunc  quoque 
distendit,  ad  contractionemque  ciet.  Atqui, 
quum  hic  se  contrahit,  sanguis  a  valvis  tricus¬ 
pidibus,  inter  ventriculum  dextrum  et  auriculam 
sitis,  inter  hosque  viam,  inter  ventriculi  con¬ 
tractionem,  omnino  claudentibus,  praevertitur 
iter  remeando  in  tunc  laxatam  auriculam  ;  ideo¬ 
que,  quia  valida  est  ventriculi  contractio,  neces¬ 
sario  ruit  in  arteriam  pulmonalem  qua  solus  pa- 

tet  transitus.  Sed,  quod  ventriculi  laxatio  suc¬ 
cedit  contractioni,  quantitas  magna  sanguinis 
contractili  vi  arteriae  pressi  in  cavum  cordis  re¬ 
veniret,  nisi  valvae  semilunares,  apud  originem 
arteriae  sitae,  inque  ejus  cavitatem  aperientes, 
atqui  prorsus  reditum  negantes,  reditui  illius  se 
apponerent.  Itaque  sanguis  a  contractione  arte¬ 
riae  propulsus,  pervadit  ramos  ramificationesque 
hujus  omnes  per  pulmones  sparsos ;  ex  queis, 
postquam  aeri  atmospherico,  qui  inter  inspiran¬ 
dum  recipitur,  subjectus,  per  venas  pulmonales 
redit  in  cordis  auriculam  sinistram,  cujus  con¬ 
tractione,  auriculae  dextrae  contractioni  simili 
unaque  cqm  ea  accidente,  in  ventriculum  sinis¬ 
trum  impellitur  per  valvas  mitrales  inter  auricu¬ 
lam  ventriculum  que  sitas,  inque  hujus  cavita¬ 
tem,  tempore  relaxationis  suae,  se  expandentes, 
ideoque  introitum  permittentes,  sed  tempore 
contractionis  reditum  omnino  prohibentes.  De¬ 
inde  ventriculus  sanguine  ex  pulmonibus  oxyge- 
nato  reveniente  distentus,  stimulatusque  ad  con¬ 
tractionem,  eodem  tempore  ac  ventriculus  dex- 

ter,  movetur,  adeo  ut  sanguinem,  magna  vi, 
adigit  in  aortam  ;  ex  qua  revertere  non  potest, 
relaxato  ventriculo,  quia  reditui  se*  opponunt 
valvae  semilunares  in  arteria,  apud  suam  cum 
corde  juncturam,  sitae,  eodemque,  ac  illae  in 
arteria  pulmonali,  officio  fungentes.  Postea 
aorta,  maxime  potens  arteria,  contractione  sua 
sanguinem  partibus  corporis  velociter  adigit  om¬ 
nibus,  per  ramiticationes  numerosas  arteriarum 
ex  ec\  originem  ducentium,  a  diversisque  nomi^ 
nibus,  secundum  partes,  quibus  subministrant, 
vel  per  quas  eunt,  nuncupatarum. 

In  praecedente  sanguinis  per  cor  circuitus 
conspectu  vidimus  quod  ille  pellitur,  unda  un¬ 
dam  sequenti,  a  contractionibus  cum  relaxa¬ 
tionibus  alternatis  ;  et  quod  auriculae  ambae  si¬ 
mul  se  contrahunt,  suum  tradentes  sanguinem 
tunc  relaxatis  ventriculis  ;  et  quoque  quod  ven¬ 
triculi  una  contracti,  relaxationis  tempore  auri¬ 
cularis,  suum  impellunt  sanguinem  pulmonibus 
k  spiritu  purificandum,  et  aortae  ramificationi- 

busque  suis  ad  corporis  usum.  Itaque  nobis, 
suum  per  has  persequentibus  cursum,  prima  res, 
quae  se  offert,  est  pulsus. 

Pulsus  vocatur  illa  arteriarum  distentio 
quae  a  corde,  sua  magna  vi  sanguinis  undam 
illis  impellente,  efficitur,  quae,  quia  elasticae 
sunt,  necessario  illas  distendit.  Sed  haec  dis¬ 
tentio  non  potest  longius  procedere  per  systema 
arteriale,  contractionis  vestigio  cordis,  quam 
qua  renixus  contractili  vi  arteriarum  quan¬ 
titateque  sanguinis  illis  contenti  enascens  ae¬ 
quat  velocitatem  quantitatemque  undae  corde 
expulsae.  Quia,  quoniam  renixus  crescit  pro¬ 
portione  a  corde  distantiae,  evidenter  apparet 
certum  esse  locum,  ubi  hae  duae  potentiae  fue¬ 
rint  aequae ;  pariterque  distentionem  esse  tanto 
majorem  quanto  cordi  propiorem. 

Sed,  postquam  cor  incipit  sese  relaxare, 
quia  sanguis  in  suas  reveniendo  cavitates  a  tri¬ 
cuspidibus  valvis  est  interceptus,  distentio  per 

arterias  modo  pergit  eodem,  ab  eis,  quae  max¬ 
imi  fuerant  distentae,  suum  propellentibus  san¬ 
guinem,  ut  fer^  fieret  per  omnes  aequalis.  At¬ 
tamen  semper  aliquantulum  fuerit  major,  pro¬ 
pior  erit  cordi.  Quia  sanguis  per  extremitates 
arteriales  libere  fluit  in  venas  ;  quiaque  arearum 
suarum  summa  major  est  aortae  area ;  etiam 
quia  proportione  a  corde  distantiae  increscit  re¬ 
nixus,  usque  adeo  ut  certam  apud  a  corde  dis¬ 
tantiam  aequaret  velocitatem  quantitatemque 
sanguinis  undae,  cum  arteriarum  primo  disten¬ 
tarum  contractili  vi. 

Perinde  ex  toto  manifeste  apparet,  ut  cer¬ 
ta  sit  a  corde  distantia,  apud  quam  pulsus  om¬ 
nino  desineret,  ultraque  quam  sanguis  aequali 
continuatoque  laberetur  flumine.  PIoc,  debili 
aliquandoque  vix  percepto  in  extremitatibus  pul¬ 
su  animalis  moribundi,  dum  arteriae  prop^  cor 
ralide  pulsant,  nobis  confirmatur. 


4 


DISSERTATIO 


8 

Insuper  dicunt  ^  "physiologis  quidam  san¬ 
guinem,  posteaquam  ab  corde  in  aortam  pelli¬ 
tur,  propelli  a  contractione  musculari  arteria¬ 
rum  stimulo  distentionis  irritatarum,  ideoque 
ad  contractionem  excitatarum  haud  secus  ac  ip- 

ik 

sius  cordis.  , 

I 

% 

Praetereaque  nobis  scriptum  reliquere; 
hanc  contractionem  apud  cor  incipientem,  in 
compendiumque  tantum  arteriae  calibrum  redi¬ 
gentem  ut  aliquo  modo  valvae  officio  fungeretur, 
exindeque  ad  arteriarum  extremitates  progre¬ 
dientem  .(eodem  modo,  videretur,  ac  motum  in¬ 
testinorum  peristalticum),  tanta  velocitate  per¬ 
fici,  ut  perexiguum,  inter  carotidis  ictum  pul¬ 
sumque  in  remotissima  corporis  parte,  discri¬ 
men  possit  distingui. 

Ex  mea  autem  sententia,  si  res  ita  esset, 
pulsus  tam  manifestus  foret  in  earum  extremita- 
'  tibus,  si  mille  passus  essent  longae,  quam  in 
oriffine  est ;  etiamsi  vires  viribus  cordis  debilis 

o  ^ 

non  majores  sanguinem  illis  impellerent.  Sed 
hoc,  ut  antea  vidimus,  non  ita  potest  esse. 

Praeterea,  opinione  mea,  aorta  arteriae¬ 
que,  se  contrahendo  modo  supra  memorato, 
debent,  ve  luti  cor,  omnino  vel  fer^  (secundum 
contractionem)  se  evacuare  ;  velutique  hoc,  sta¬ 
tu  relaxationis  manere,  donec  impletae  disten- 
taeque  essent  ab  unda  ^proxime  sequenti.  Ete¬ 
nim,  si  sanguinis  undam,  quae  ex  ventriculo  illis 
novissimi  esset  impulsa,  tali  propellant  contrac¬ 
tione  a  corde  incipiente,  ad  extremitatesque 
suas  adeo  velociter  propagata  ut  perexigua  inter 
carotidis  ictum  pulsumque  in  remotissima  cor¬ 
poris  parte  distingui  possit  differentia,  manifes¬ 
ti  apparet  undam  postremam  in  venas  esse 
missam,  anteaquam  proximi  sequens  in  'arterias 
ex  corde  mitteretur ;  idedque  illas  inanes,  ac 
quoque  in  relaxationis  statu  fore,  quia  stimulus 
a  distentione  enascens,  quo  (videretur)  ad  con¬ 
tractionem  cientur,  non  aliter  ac  ipsum  cor,  in¬ 
terea  temporis  omnino  deficeret. 

Atqui,  nobis  notissimum  est,  ex  arteriis 
transversim  sectis  sanguinem  continuato  quam¬ 
vis  saltante  rivo  effundentibus,  iliumque  ad  mag¬ 
nam  distantiam  ejicientibus,  etiam  quum  relax- 
atissimae  sunt,  id  est  extemplb  ante  suam  pul¬ 
sationem  proximi  sequentem,  ut  continub,  du¬ 
rante  vita,  sunt  refertae,  etiamque  plus  disten¬ 
tae  quam,  si  esset  remota  potentia  distendens, 
naturaliter  essent;  quod  cert^  non  sic  posset 
evenire,  si,  postquam  cor  sanguinis  undam  im- 
pellerit  aortae,  aorta  antrorsiim  propellit  san¬ 
guinem.  se  contrahendo  modo  antea  memorato. 

f 

Ex  omnibus,  idcirc6,  quae  diximus,  nobis 
apparet,  sanguinis  undam  novissimi  corde  ex¬ 
pulsam  propellere,  ad  certam,  ut  antea  memo¬ 
ravimus,  distantiam,  sanguinem  qui  jam  in  ar¬ 
teriis  erat,  hasque  quoque  distendere.  Postea 
arterias  perpetuo  distentas,  sanguinem  in  se  con¬ 
tentum,  praecipuh  sua  conti:actione  semper  a- 

genti  dispellere. 

Atqui,  supra  commemoratum  propter  re¬ 
nixum,  velocitas  undae  a  corde  expulsae,  paris 
velocitatem  sanguinis  quantitatis  per  extremi¬ 
tates  arteriarum  euntis,  excesserit  proportione  k 
corde  distantiae  summaeqiie  arearum '  suar uiia 
aortae  aream  excedentis. 

Quamvis  dixi  arteriarum  contractionem  ne¬ 
quaquam  esse  talem,  qualem  citati  nos  credere 
suaderent  physiologi,  non  vellem  vindicare  illas 
non  musculari  fabrica  dotari ;  et  muscularem 
non  habere  contractionem,  quandoquidem  con¬ 
trarium  credere,  ex  circulatione  per  monstra 
cordibus  carentia,  inducimur. 

Praeterea,  erectio'  penis,  papillaeque  mu¬ 
liebris  ac  aliarum  partium,  etiamque  inflamma¬ 
tio,  muscularis  arteriarum  contractionis  docu¬ 
menta  dicuntur  esse;  et  ab  actione  vasorum 
aucta  pendere. 

Dictum  est  etiam,  pulsum  caloremque  bra¬ 
chio  paralysi  affecto  deficientes  specimina  esse 

* 

muscularis  arteriarum  contractionis  imminutae. 

Cursum  sanguinis  ad  extremitates  arteria^ 
rum  investigantes,  aliquam  partem  vasis  exha- 
lantibus  effusam  invenimus,  quae  per  tenuissi¬ 
mam  partem  solummodd  per  se  ire  permittunt, 
veluti  lympham  in  omnibus  corporis  cavitatibu%^ 
ad  has  humectandas,  effusam ; '  iterumque  ad 
cor  a  lymphaticis  reducendam,  quae,  verisimile 
est,  agunt  aliqua  sibi  peculiari  vi,  modo  tubo- 
IMm  capillarium,  potissimumque  inter  se  unien¬ 
tia,  receptaculo  chyli  ind^que  venae  subclaviae 
sinistrae  sua  contenta,  numerosissimis  valvis  re- 
labendo  impedita,  resignant.  Adeps  quoque 
exhalantibus  effusa  esse  dicitur. 

i 

Partes  nonnullas,  a  corpore  separandas, 
vasis  excernentibus  effusas  invenimus ;  nemp^ 
perspirationem,  e  corporis  superficie ;  illamque 
materiam,  quae  cum  aere  exspirato  h  pulmoni- 

bus  vehitur.  Fortasse  nulla  est  differentia  inter 
vasa  exhalantia  excernentiaque,  nisi  quod  horum 
orificia  cum  aere  communicant/  illorum  non. 

Quasdam  quoque  invenimus  partes  a  vasis 
secernentibus  in  varia  organa  infusas,  quorum 
quaedam  mutationem  in  suis  contentis  aliquam 
faciunt,  cujus  natura  parum  est  nota. 

Sed  long^' majorem  invenimus  partem  in  ve¬ 
nas  cum  arteriis  per  anastomosin  continuatas 
missam.  Attamen,  si  omnes  venae  capillares, 
aut  sanguinem  rubrum,  aut  serum  continentes, 
originem  habeant  ex  similibus  arteriis  capillari¬ 
bus,  apparet  quod  partes  multae  molles,  veluti 
musculi,  membfahaeque,  ex  vasis  omninb  for¬ 
mantur.  Alias  intelligere  non  possum,  quomo¬ 
do  interstitia  inter  vasa  possent  ex ‘sanguine  nu¬ 
trimento  suppeditari.  v 

»  ‘ 

I  i 

Forsitan  corporis  nutrimentum  effunditur 
ex  sanguineque  separatur  a  vasis  exhalantibus 

aut  arteriis  apertfe  terminantihus,  quodque  su¬ 
perfluum  est  resorbetur  ab  venis  ex  oribus  aper¬ 
tis  originem  habentibus,  vel  lymphaticis.  Sed 
haec  pars  est  anatomices  nimis  difficilis  plenfe 
investigatu. 

Postquam  venis  traditus  est  sanguis  majo¬ 
res  majoresque  transit  truncos  donec  in  venas 
venit  cavas  inque  cor  ind^.  .  Per  hunc  cursum 
movet  ed  celerius  quo  propior  cordi  accedit ; 
quia,  veluti  in  arteriis,  area  magnorum  trunco¬ 
rum  minor  est  arearum  summa  venarum  mina¬ 
rum.  Hocque  in  procursu  vehitur  a  venis  po¬ 
tissimum  arterias  comitantibus  (quamvis  venae 
arteriis  numerosiores  sunt)  per  quas  a  corde  pel¬ 
lebatur  ;  nisi  in  capite,  ubi  a  sinibus  praecipui 
recipitur  longitudinalibus  lateralibusque,  ac  a 
venis  jugularibus  ex  his.  Vena  azygos  quoque 
est  exceptio.  Et  in  abdomine  magna  est  diver¬ 
sitas  ;  quoniam  sanguis  visceribus  suis  per  coe¬ 
liacam  arteriasque  mesentericas  admissus  aspor¬ 
tatur  a  venis  valvis  carentibus  in  truncum  mag- 

num  qui  vena  portae  ventralis  vocatur,  quique 
iterum  in  ramos  ramificationesque  innumerabiles 
divisus  sanguinem  per  hepar  arteriae  modo  dis¬ 
pergit;  ubi  secretioni  bilis  inservit,  iterumque 
poste^  colligitur  in  truncum  spatiosum,  venam 
portae  hepaticam  vocatum,  ex  quo  in  venam  ca¬ 
vam  devolvit  inferiorem. 

Vis,  qui  sanguis  ex  arteriarum  finibus  cogi¬ 
tur,  quaeque  dilucidi  alicujus  momenti  est,  si¬ 
cut  nobis  apparet  ex  distantia  cui  adjicitur  san¬ 
guis,  arteria  etiam  in  extremitatibus  transversi 
secta,  potentia  esse  videtur  praecipua,  quae 
sanguinem  per  venas  cordi  adigit ;  quae  attamen 
multum  adjuvatur  a  musculorum  motu,  quem¬ 
admodum  ex  valido  acceleratoque  pulsu,  ex  re¬ 
spirationeque  festinata,  tempore  exercitationis, 
durante  sanitate,  nobis  comprobatur.  ‘  Musculi 
enim,  suis  contractionibus  venas  coarctant,  san¬ 
guinemque  in  illis  contentum,  ac  a  suis  numero¬ 
sis  valvis  relabi  impeditum,  versus  cor  impel¬ 
lunt. 

16  ,  DISSERTATIO 

Pulsatio  quoque  arteriarum  prdpfe  venas  : 
sitarum  capacitatem  diminuendo  harum  neces¬ 
sario  adjuvat  sanguinis  motum  ad  cor  redeuntis. 

Inter  respirationem  abdominis  compressio, 
cum  relaxatione  alternans,  venam  cavam  inferi¬ 
orem  mediati  premendo,  certe  ad  eundem  con¬ 
tribuit  effectum,  haecque  compressio  videtur  po¬ 
tens  esse  adjutrix  circulationi  sanguinis  per  ra¬ 
mos  venae  portarum,  in  queis  nullae  sunt  val¬ 
vae.  Nec  facile  est  dictu  cui  lisui  inservirent 
hic  valvae,  quia  vasa  per  omnem  suam  longitu¬ 
dinem  aeque  premuntur. 

Praeterea  dictum  est  ut  muscularis  vena¬ 
rum  ipsarum  contractio  cordi  propellere  sangui¬ 
nem  multum  opituletur.  Et  cert^  fibrae  muscu¬ 
lares,  eas  ambientes,  demonstratae  fuere,  sicut 
in  arteriis.  Sed  (quamvis  negare  non  volo  mus¬ 
cularem  earum  contractionem)  mente  percipere 
non  possum,  quomodd  talis  contractio,  quae 
necessario  apud  extremitates  inciperet  suas,  ind^ 

ad  cor  per  truncos,  continuanda,  citra  pulsatio¬ 
nem  ab  ea  factam  possit  existere.  Sed  nil  tale 
esse  nisi  quod  ab  arteriis  vicinis  communicatur, 
bene  notum  est;  vel  citra  ejectionem  sangui¬ 
nis,  in  phlebotomia,  per  saltus  cum  remissio¬ 
nibus  alternatos.  Sed  nil  tale  obtinere,  in  ve¬ 
na  superficiaria,  quoque  bene  notum  est. 

Hactenus  sanguinem  ex  ventriculo  cordis 
sinistro  per  aortam,  ad  corporis  partes  univer¬ 
sas,  vidimus  missum,  ut  huic  materiam  suae  ex- 

I  istentiae  necessariam  suppeditaret;  posteaque 

[ 

I  per  venas  cavas  reversum  in  auriculam  dextram 
;  ventriculumque  per  pulmones  iterum  circulan- 
;  dum  modo  Jam  observato  ;  ut  ibi  loci  ipse  mu- 
tationem  subeat  vivificantem  sine  qua  subsistere 
;  non  posset  vita ;  quemadmodum  a  morte  huic 
i  mutationi  suspensae  subveniente,  et  ab  omnibus, 

:  sive  calidi,  sive  frigidi  sanguinis,  animantibus, 
ad  hanc  mutationem  producendam  mediis  ido¬ 
neis  instructis,  nobis  plen^  evincitur. 


c 


18 

Haec  mutatio  illi  producitur  a  respiratione 
acidum  carbonicum  et  aquam  auferente,  ut  spe¬ 
ciminibus  minime  dubiis  confirmatur. 

Sed,  quomodo  hoc  fit,  non  tam  certe  no¬ 
tum  est. 

Chemicorum  aliqui  arbitrantur  carbonem 
hydrogeniumque  ex  sanguine,  dum  per  pulmo¬ 
nes  transit,  exhalata,  atmospherico  oxygenio 
conjungi  ad  anteadictas  exhalationes  formandas ; 
caloremque  oxygenii  latentem,  tunc  extricatum, 
partim  impendi  in  eliminando  aquam  novissimi 
formatam,  acidumque  carbonicum ;  partimque 
sanguini  arterioso  copulari,  qui  dicitur  conti¬ 
nere  multo  majorem  caloris  quantitatem  quam 
sanguis  venosus  (quo  nomine  gaudet  antequam 
spiritu  purificatur),  ut  corpori  calor  ab  eo  sup¬ 
peditetur. 

Alti,  contra,  opinantur  quod  omnis  aer, 
tum  oxygenium,  tum  nitrogenium,  in  pulmoni- 

bus  a  sanguine  absorbeatur,  ab  eoque  per  cor¬ 
pus  circumferatur ;  ac  quod  aqua  acidumque 
carbonicum  in  sanguinis  per  corpus  circuitu  for¬ 
mentur  ab  oxygenio  eorum  principiis  se  uniente, 
suumque  calorem  latentem,  ad  temperamentum 
corporis  sustinendum,  evolvente. 

Sed,-  quomodo  aqua,  quam  exspiramus,  aut 
in  pulmonibus,  aut  in  circulatione  per  corpus 
formaretur,  mihi  mirificum  videtur ;  quia  unde 
originem  habet  hoc  hydrogenium  nescio  ;  quod 
nondum  adhuc  nobis  ostenditur,  id  oxygenio  in- 

I  conjunctum  contineri  chylo. 

Tamen,  ad  formationem  acidi  carbonici, 

I 

I  oxygenium  fortasse  absorbetur  a  sanguine,  dum 
per  pulmones  circulat;  quia  sanguine  venoso, 
cui  colorem  gignit  rubicundum,  ex  coi^pore  par- 
tim  accipitur. 

i 

Atqui,  quod  non  accidit  talis  absorptio  nec 
mutatio  aliqua  quum  nitrogenio  exponitur  san- 


20 


DISSERTATIO 


'  guis  venosus,  multum  miror  qui  et  cui  propo¬ 
sito  nitrogenium  omne,  quod  inspiramus  a  san¬ 
guine  absorberetur,  tantum,  ut  semel  per  corpus 
cum  eo  circularet ;  iterumque  exhalaretur  quum 
ad  pulmones  reveniret ;  ubi  portio  alia  est  re¬ 
sorbenda  per  cursum  itura  eundem.  Nec  de 
aliquo  notitiam  liquore  habeo,  cujus  quantitas, 
sanguini  pulmonibus  contento  aqua,  tantum  ni- 
trogenii,  quantum  uno  inspiramus  spiritu,  absor¬ 
bere  queat. 

Attamen,  non  mihi  negandum  est,  hujus 
partem  aeris,  ad  fibrinae  formationern,  a  sangu¬ 
ine  accipi. 

Ut  animalium  calor  ab  respiratione  pendeat, 
nobis  apparet  ex  calore  aequali  fer^  semper 
quantitati  oxygenii  tempore  dato  consumpti. 
Hoc  docemur  ab  animantibus  sanguinis  frigidi 
spirantibus  multb  minus  frequenter  quam  spi¬ 
rant  sanguinis  animalia  calidi ;  ideoque  long^ 
minorem  oxygenii  quantitatem  insumentibus; 

exque  avibus,  quae  quam  homo  multb  frequen¬ 
tius  spirant,  calorem  calore  hominis  majorem 
habentibus ;  et  ex  calore  quoque  semper  re¬ 
spondente  rapiditati,  qua  absumitur  oxygenium 
in  quibuscunque  requiritur  processibus. 

Attamen  qupddam  est  cui  conciliare  non 
possum  theoriam  generalem  quod  oxygenium 
omnino  dispertit  -calorem  suum  latentem  quum 
se  rei  conjungit  alicui,  veluti  in  combustione, 
respiratione  et  metallorum  calcinatione,  aliis¬ 
que  processibus,  nempe,  quomodo  accidit,  ut 
oxygenium  quum  ab  acido  ex  calce  metallica 
separatum  (in  cui  se  uniendo  calorem  suum 
datentem  exdonasse  debuit)  recuperaret  laten¬ 
tem  suum  calorem,  ut  eveniret  tam  aptum  ad 
combustionem,  quam,  ante  suam,  erat,  cum  me¬ 
tallo  conjunctionem. 

At  non  ad  me  attinet,  nec  mihi  tempus  est 
minutissimi  hanc  indagationem  perscrutari. 

23  DISSERTATIO 

Dictum  est  ut  sanguis  aliquam  in  pulmoni¬ 
bus  stimulantem  praeterea  obtineat  potentiam, 
quae  ad  actionem  ciet  cor  arteriasque.  Et  ob 
eam  rem  auctores  aliqui,  sanguinem  per  pulmo¬ 
nes  quamvis  non  moventes  libere  transire  asse¬ 
rentes,  concludunt  desinere  actionem  cordis  si¬ 
nistri,  in  respiratione  suspensa,  ex  hujus  poten¬ 
tiae  defectu.  Et  certe  avium  respiratio,  qua¬ 
rum  pulmones  in  mediano  (ut  dicimus  quum  ab 
diaphragmate  perficitur  respiratio)  semper  ma¬ 
nent  statu,  huic  opinioni  favet. 

Attamen  magna  causa  cessationem  cordis 
actionis  efficiens  apparet  esse  renixus  transitui 
per  pulmones  sanguinis.  Aliter  intelligere  non 
possum  unde  illa  anxietas  magna  prirnb  in  pec¬ 
tore  sensa ;  aut  unde  faciei  ille  livor,  illiusque 
venarum  plenitudo ;  vel  quomodo  evenit  ven¬ 
triculum  sinistrum  tantum  semi-impletum  san¬ 
guine  inventum  esse,  quod  asserunt  aliqui,  qui 
inspexerunt  cadavera  suspensa  respiratione  in¬ 
terempta. 

Praeterea,  si  micare  desinit  cor,  dum  ven- 
ti’iculus  sinister  est  sanguine  turgidus,  mirabile 
est,  quomodo,  pulmones  inflando,  suam  instau¬ 
rare  possumus  actionem.  Quia  stimulans  haec 
potentia,  ex  aere  derivata,  intrare  non  potest 
ventriculum  jam  sanguine  impletum.  Quoque 
mirabile  est  quomodo  ventriculus  dexter,  hoc 
stimulo  carens  fer^  omnino,  suum  perficere  po¬ 
test  officium. 

Nunc  oportet  circulationem  foetus  consi¬ 
derare,  quae  ab  illa  adulti  sequentibus  differt 
potissimum. 

,  t 

/ 

Sanguis  arterias  ex  iliacis  internis  umbi¬ 
licales  transiens  per  placentam  circulat,  in  qua, 
veluti  in  adultorum  pulmonibus  animalium,  mu¬ 
tatur. 

In  suo  ex  placenta  reditu  in  magnam  coi- 
ligitur  venam,  quae  umbilicalis  vocatur.  Unde 
pars  traditur  per  ductum  venosum  in  venam 


^4  dissertatio 

portae  hepaticam,  ex  qua,  quum  parti,  quae, 
cum  sanguine  ab  visceribus  ceteris  abdominali¬ 
bus  reveniente,  per  hepar  circulat,  ante  huic 
quam  venae  advenit,  commixta  in  cavam  inferi¬ 
orem  auricuiamque  meat ;  unde,  cum  cavarum 
sanguine  venarum,  in  auriculam  partim  sinis¬ 
tram  per  foramen  ovale  proficiscitur;  partim- 
que  in  ventriculum  dextrum,  illinc  in  arteriam 
pulmonalem  expellenda.  Sed,  quia  pulmones 
adhuc  nondum  satis  sunt  distensi  ad  sanguinem 
recipiendum  omnem  huic  arteriae  immissum, 
-pars  asportatur  a  ductu  arterioso  directi  in  aor¬ 
tam.  Hic  commiscetur  sanguini  exiguo,  qui 
modo  per  pulmones  iter  faciebat,  adque  cor  ve- 
luti  in  adulto  reveniebat ;  et  ei,  qui  jam  per  fo¬ 
ramen  ovale  labebatur ;  hincque  circulatur, 
partim  per  corpus,  partirnque  per  cursum  nunc 
memoratum. 

Adhuc  nobis  restat  dicere  animantium  san¬ 
guinis  frigidi  circulationem  a  simplici  corde  ab- 

solvi;  atque  ab  aorta  pulmonales  enasci  arte¬ 
rias,  nisi  in  piscibus,  quorum  sanguis  per  bran¬ 
chias  omnis,  ut  oxy detur,  a  corde  pellitur,  pri¬ 
usquam  venit  in  aortam  praecipuamve  arteriam, 
per  corpus  ab  ipsa  circumferendus^ 

Exhibere  haec  arteria  dicitur  magnum 
muscularis  contractionis  quoque  specimen ; 
quia  existimatur,  vim  cordis  omnem  per  bran¬ 
chias  sanguinem  pellendo  impendi.  Sed  diffi¬ 
cile  est  concipere  mente,  cur  tam  potens  tam- 
que  iritabile  cor  non  longius  adigeret,  quam  per 
branchias  sanguinem. 

Praeterea  definire  non  possum  quomodo 
arteriarum  muscularis  contractio  propellere  san¬ 
guinem  queat,  nullis  valvis  regurgitationi  prae¬ 
caventibus,  quae  eveniret  certe  qubd  contracti¬ 
onem  necessarie  sequitur  relaxatio,  nisi  arteriae 
tam  arcte,  oesophagi  modo,  se  contrahunt  ut 
sanguis  in  illis  redire  omnino  impedietur.  Hoc 

D  * 

necne  sit  nescio.  Fortasse  vis  a  tergo  multCim 
per  systemata  sua  dispellere  sanguinem  juvat. 
Fortasseque  circulationi  suae,  ab  horizontali  po¬ 
sitione  facili  reditae,  tam  apta  est  quam  reduc- 

/ 

tioni  ad  cor  in  homine  sanguinis. 

